‘સેક્સ લાઇઝ એન્ડ ટેપ્સ’ના નિર્માતા હાર્વે વેઇનસ્ટેઇન દ્વારા જાતીય શોષણના આરોપો સાથે કેટલીક મહિલાઓ બહાર આવી ત્યારે અભિનેત્રી રોઝ મેકગૉવને તેમને સમર્થન આપ્યું હતું અને હૉલિવૂડના બીજા કેટલાક આવા પુરુષોને ખુલ્લાં પાડવા ટ્વીટ કર્યાં હતાં. પરંતુ ટ્વિટરે તટસ્થ રહેવાના બદલે જાણે કે વેઇનસ્ટેઇનનો પક્ષ લેતું હોય તેમ અભિનેત્રી રોઝ મેકગૉવનનું ટ્વિટર ખાતું સસ્પેન્ડ કરી દીધું હતું. આના વિરોધમાં ટ્વિટર પર લોકો રોઝ મેકગૉવનના સમર્થનમાં આગળ આવ્યાં હતાં અને લોકોએ મહિલાઓને ટ્વિટર છોડી દેવાનો ટ્રેન્ડ ચલાવ્યો હતો. આ ટ્રેન્ડનું નામ #WomenBoycottTwitter રાખવામાં આવ્યું હતું.